หุ้นUMSดิ่งหลังปิดท่าเรือสมุทรสาคร
หุ้น UMS ดิ่ง หลังเกิดเหตุปิดท่าเรือสมุทรสาครส่วนAGEไม่เปลี่ยนแปลง เชื่อไม่กระทบประมาณการผลประกอบการ
14 ก.ค. 2554

หุ้น UMS ดิ่ง หลังเกิดเหตุปิดท่าเรือสมุทรสาครส่วนAGEไม่เปลี่ยนแปลง เชื่อไม่กระทบประมาณการผลประกอบการ
บรรยากาศการลงทุนในหุ้นบริษัทถ่านหิน 2บริษัทที่ได้รับผลกระทบจากการถูกสั่งปิดท่าเรือที่จังหวัดสมุทรสาครซึ่งได้มีผลตั้งแต่วันที่ 13ก.ค. 2554 ได้ปรับตัวลดลงโดยเฉพาะในส่วนของบริษัท   ยูนิค ไมนิ่ง เซอร์วิสเซส (UMS)ราคาหุ้นลงมาซื้อขายที่ 15.30 บาทลดลง 0.30 บาทและลงไปต่ำสุดที่ 15.20 บาทลดลง 0.40 บาท ขณะที่ บริษัท เอเชีย กรีน เอนเนอจี (AGE) ไม่เปลี่ยนแปลงโดยราคาซื้อขายอยู่ที่ 25.50 บาท
บทวิเคราะห์บล.เกียรตินาคินระบุว่า จากการพูดคุยกับผู้บริหาร AGE    เช้านี้ คาดว่าผลจากการปิดท่าเรือ จะทำให้ ต้นทุนเพิ่มขึ้น 2.3% แต่ไม่กระทบกับประมาณการผลประกอบการที่ทางฝ่ายวิจัยคาดไว้ โดยคาดว่า  ปีนี้จะกำไรสุทธิ 317 ล้านบาท เพิ่มขึ้น 149% จากงวดเดียวกันของปีก่อน เพราะ ยอดขายถ่านหินที่เพิ่มขึ้นเป็น 2.1 ล้านตัน เพิ่มขึ้น 75% 
นอกจากนี้บริษัท ประเด็นดังกล่าวมีมาก่อนหน้านี้ประมาณ 2 – 3 เดือน โดยบริษัทแก้ไขด้วยการใช้ศูนย์ขนถ่านหินในจังหวัดอื่นของบริษัท ไม่ว่าจะเป็น ศูนย์อยุธยา ศูนย์ศรีราชา และศูนย์เพชรบุรี และขนส่งทางรถให้กับกลุ่มลูกค้าอุตสาหกรรมในจังหวัดสมุทรสาคร ต้นทุนค่าขนส่งที่เพิ่มขึ้น
บริษัทได้ทำการปรับราคาขายเพิ่มขึ้นในต้นเดือน ก.ค. 54 ที่ผ่านมา นอกจากนี้บริษัทยืนยัน ว่า การปิดท่าเรือจะ ไม่กระทบแผนการก่อสร้างท่าเรือขนส่ง และสถานที่จัดเก็บถ่านหินในระบบปิด ของบริษัทใน จ. สมุทรสาคร และจะยังคงเริ่มดำเนินการเชิงพาณิชย์ในไตรมาส2ปี2555  อย่างไรก็ตามราคาหุ้น AGE ที่ลดลงเป็นจังหวะซื้อ